Cyngor Cymuned Tachwedd 2020

Ni chynhaliwyd cyfarfod o’r Cyngor Cymuned ym mis Tachwedd oherwydd cyfyngiadau pandemig Covid 19

Yn ystod y mis

Cynhaliwyd gwasanaeth Sul y Cofio ar Dachwedd 8fed a gosodwyd torch pabi coch wrth y gofeb gan Gadeirydd y Cyngor Cymuned Lynn Davies.

Derbyniwyd £2500 i’r Cyfrif Cymunedol oddi wrth fferm wynt Llety’r Bugail ac anfonwyd e-bost i ddiolch.

Talwyd £600 i’r C Ff I am dorri gwair yn y fynwent.

Llanwyd holiadur ar wasanaethau fferyllfeydd ym Mwrdd Iechyd Hywel Dda.

Llanwyd a dychwelwyd ffurflen y Cyngor Sir am grant mynwentydd 2019/20.

Derbyniwyd £1625 i’r Cyfrif Cymunedol oddi wrth edf renewables (Fferm Wynt Llangwyryfon)

Derbyniwyd cais cynllunio L Davies ar gyfer Maesyrhaf, Trefenter, ac ni chynigiwyd unrhyw wrthwynebiad.

Ar gyfer 2021/22 caniateir £8.41 am bob etholwr ar gyfer taliadau S137.

Derbyniwyd canllawiau ar gyfer ail-agor canolfannau cymunedol ar ôl Tach 9fed.

Gwybodaeth am Ail-lenwi Cymru. App ar gael i ddangos lle mae modd ail-lenwi poteli dwr am ddim er mwyn cwtogi’r nifer o boteli plastig gwag a deflir i ffwrdd.

Cais am farn ar sut i wella llwybrau beicio a cherdded yng Ngheredigion.